### Beslutning

Anbefales.

### Sagsfremstilling

## Resume og sagens baggrund

[adresse] har revideret deres vedtægter på deres seneste generalforsamling og ønsker de nye vedtægter godkendt af Kalundborg Kommune, således at de er gældende og kan offentliggøres på pumpelagets hjemmeside.

## Indstillinger

Direktøren indstiller, at de nye vedtægter for [adresse] godkendes.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Den primære ændring fra de gældende vedtægter er, udover mindre præciseringer, at generalforsamlingen kun skal varsles rettidigt på pumpelagets hjemmeside for at være beslutningsdygtig, og at notifikation på privat mail er en ekstra service. Ændringerne er vedtaget på generalforsamlingen d. 20. august 2022.

De nye vedtægter er gennemlæst og sammenlignet med tidligere vedtægter, og der findes ikke ændringer af betydning. Administrationen anbefaler derfor, at vedtægterne godkendes.

## Økonomiske konsekvenser

Ingen.